Document ID: 32006R0602

KOMISIJAS REGULA (EK) Nr. 602/2006
(2006. gada 18. aprīlis),
ar ko, atjauninot datu prasības, pielāgo Eiropas Parlamenta un Padomes Regulu (EK) Nr. 184/2005
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 12. janvāra Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (1), un jo īpaši tās 10. pantu,
tā kā:
(1)
Ar Regulu (EK) Nr. 184/2005 izveidota vienota sistēma sistemātiskai Kopienas statistikas iesniegšanai par maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem.
(2)
Lai apmierinātu mainīgās vajadzības, ko izraisa ekonomikas un tehnikas attīstība, regulāri jāatjaunina datu prasības un atkārtoti jāpielāgo iedalījuma līmenis.
(3)
Portfeļa ieguldījumu jomā papildu ES pasīvus ir grūti novērtēt tieši. Prakse tos aprēķina, atņemot iekšējos ES pasīvus no kopējiem pasaules pasīviem. Tādējādi, lai aprēķinātu papildu ES pasīvus, vajadzīgi dati par ES iekšējiem tīrajiem aktīviem.
(4)
Daži ģeogrāfiskie iedalījumi jāmaina, lai uzlabotu maksājumu bilances statistikas kvalitāti un lai efektīvāk apmierinātu lietotāju vajadzības.
(5)
Lai nepieļautu nepareizus skaidrojumus, jāsniedz pareizas un precīzas visu jēdzienu un terminu definīcijas.
(6)
Šajā regulā paredzētie pasākumi ir saskaņā ar atzinumu, ko sniegusi Maksājumu bilances komiteja, kas izveidota saskaņā ar Regulas (EK) Nr. 184/2005 11. pantu,
IR PIEŅĒMUSI ŠO REGULU.
1. pants
Regulas (EK) Nr. 184/2005 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 18. aprīlī

Labels: 3
2
19